कार रेसिंग के दौरान फायरिंग की, मरने वाले सभी कार रेसर्स
Mexico Baja California Car Racing Show Firing Update - Follow Mexico Crime News, Latest Headlines, Photos And Videos On Dainik Bhaskar. उत्तरी मेक्सिको के बाजा कैलिफोर्निया में शनिवार को एक कार शो के दौरान हुई गोलीबारी हुई। जिसमें कम से कम 10 रोड रेसर मारे गए और नौ घायल हो गए। स्टेट अटॉर्नी जनरल ऑफिस ने एक बयान में कहा
नॉर्थ मैक्सिको के बाजा कैलिफोर्निया में शनिवार को ड्रग माफियाओं के बीच गैंगवॉर में 11 लोग मारे गए, जबकि 7 लोग घायल हो गए। मरने वाले सभी लोग कार रेसर्स थे, जो ऑल-टेरेन कार रेसिंग शो में हिस्सा लेने आए थे।
डेली मेल के मुताबिक, रेसिंग के दौरान जब ये लोग एनसेनाडा शहर के सैन विसेंट इलाके में पेट्रोल पंप पर रुके, तभी बड़ी गाड़ियों से कुछ लोग बंदूकें लेकर निकले और फायरिंग शुरू कर दी। इस हमले के बाद स्टेट पुलिस, मरीन, फॉयर ब्रिगेड और मैक्सिकन रेड क्रॉस की टीमें घटनास्थल पर पहुंचीं।
हादसे से जुड़ी तस्वीरें...
ड्रग माफिया और तस्करों का गढ़ है एनसेनाडा
मीडिया रिपोर्ट्स के मुताबिक, एनसेनाडा में यह गोलीबारी दो ड्रग माफियाओं ग्रुप- अरेलेनो फेलिक्स कार्टेल और सिनालोआ कार्टेल की आपसी रंजिश के चलते हुई। बाजा कैलिफोर्निया क्राइम का गढ़ माना जाता है। यह शहर अमेरिका-मैक्सिको के बॉर्डर के ठीक नीचे आता है। अमेरिका में ड्रग मानव तस्करी करने के सभी रास्ते यही से होकर गुजरते हैं। इसलिए इस इलाके पर कब्जा करने के लिए ड्रग माफियाओं के बीच अक्सर गैंगवॉर होता रहता है।
खबर आगे पढ़ने से पहले इस पोल पर राय जरूर दें...
मारे गए लोगों की पहचान सार्वजनिक नहीं की गई
मेयर अरमांडो अयाला रोबल्स ने कहा कि राज्य के अटॉर्नी जनरल ने शूटिंग की जांच के लिए एक स्पेशल टीम का गठन किया। हालांकि पीड़ितों की पहचान और उनकी नेशनैलिटी अभी तक सार्वजनिक नहीं की गई है। मैक्सिको के रेड क्रॉस ने घायलों को उत्तरी बाजा कैलिफोर्निया के अस्पतालों में पहुंचाया। फिलहाल उनकी हालात गंभीर बनी हुई है।
ये खबरें भी पढ़ें...
न्यू मैक्सिको में मास शूटिंग में 3 की मौत,9 घायल:पुलिस की जवाबी फायरिंग में 18 साल का हमलावर ढेर
अमेरिका के दक्षिण-पश्चिमी राज्य न्यू मैक्सिको में सोमवार को मास शूटिंग की वारदात में 3 लोगों की मौत हो गई, जबकि दो पुलिसवालों समेत 9 लोग घायल हो गए। वारदात को 18 साल के हमलावर ने अंजाम दिया था। पुलिस की जवाबी कार्रवाई में हमलावर भी मारा गया। शूटिंग की वारदात फार्मिंग्टन में हुई, जहां करीब 50 हजार लोग रहते हैं। पढ़ें पूरी खबर...